Document ID: /fineweb-2-swissfilter-quality_10-filterrobots/filtered/03752.jsonl.gz/23

โวลลี่และเครื่องตรวจวัดอากาศบนกอร์เนอร์กราต
ใครกันที่จะแก้ปริศนาทั้งเจ็ดข้อเกี่ยวกับธารน้ำแข็งที่กำลังหายไป “โวลลี่และบรรดาเครื่องตรวจวัดอากาศ” รอคุณอยู่ที่ศูนย์ข้อมูลการท่องเที่ยวเซอร์แมตต์ พร้อมออดิโอไกด์ แผนที่ และกล้องส่องทางไกล เขาพร้อมจะนำคุณเดินทางไปกับรถไฟกอร์เนอร์กราต ร่วมไขข้อข้องใจที่ว่าผ่านการเดินทางที่น่าประทับใจ จากนั้นจึงค่อยนั่งรถไฟกลับมายังสถานีโรเทนโบเดน แล้วร่วมเดินเท้าไปยังริฟเฟิลแบร์ก บนเส้นทางที่แสนสวยไปด้วยกัน
โวลลี่ เจ้าแกะจมูกดำ และผองเพื่อนของเขา ไม่ว่าจะเป็น กระรอก นกชัก กองหิน หรือแม้แต่ยอดเขาแมตเตอร์ฮอร์น และอีกมากมาย จะมาร่วมกันไขปัญหาทั้ง 7 เกี่ยวกับสภาพอากาศในแถบนี้ ผ่านกิจกรรมสนุกๆ ที่เตรียมไว้สำหรับเด็กๆ มาดูกันว่าหลังเริ่มออกเดินทางไปด้วยกันแล้ว เหล่านักสืบตัวน้อยจะไขความลับของธรรมชาติ นำโค้ดมาเปิดกล่องสมบัติได้หรือไม่ แต่บอกไว้ก่อนเลยว่าของที่จะพบในหีบสมบัตินั้นน่าตื่นเต้นไม่น้อยทีเดียว
ข้อมูลเส้นทาง
|เส้นทาง||โรเทนโบเดน – ริฟเฟิลแบร์ก|
|ระยะทาง||3.2 กิโลเมตร|
|ระยะเวลา||1 ชั่วโมง 50 นาที|
|ความต่างของที่ตั้ง||232 เมตร (โรเทนโบเดนตั้งอยู่ที่ความสูง 2,815 เมตร ริฟเฟิลแบร์ก 2,583 เมตร)|
|รูปแบบกิจกรรม||เหมาะสำหรับทั้งครอบครัว เส้นทางเดินเหมาะสำหรับเด็ก|
|ราคา||ผู้เข้าร่วมกิจกรรมทั้งหมดต้องมีบัตรโดยสารรถไฟกอร์เนอร์กราต เด็กอายุต่ำกว่า 6 ปี ไม่เสียค่าใช้จ่าย, เด็กที่ถือบัตร Junior และ Grandchild Travelcard และเดินทางกับผู้ปกครอง ไม่เสียค่าใช่จ่าย|
|ออดิโอไกด์||เมื่อเช่าออดิโอไกด์จากศูนย์ข้อมูลการท่องเที่ยวเซอร์แมตต์ จะต้องเสียค่ามัดจำ 50 สวิสฟรังก์ เงินจำนวนนี้สามารถรับคืนได้เมื่อนำออดิโอไกด์มาส่งคืน|
เส้นทางสำรวจอากาศ ไคลเมท ออดิโอ เทรล เซอร์แมตต์ – จากโรเทนโบเดนสู่มอนเตโรซ่าฮัท
รถไฟกอร์เนอร์กราต ร่วมกับ อัลไพน์ เซ็นเตอร์ เซอร์แมตต์ ชวนเดินทางไปกับ “Climate Audio Trail” ที่จะนำคุณเดินทางจากเซอร์แมตต์ไปยังโรเทนโบเดน (2,815 เมตร) แล้วต่อไปยังมอนเตโรซ่าฮัท (2,883 เมตร) บนเส้นทางเดินท่องเที่ยว 3 กิโลเมตร ตลอดเส้นทาง สมาชิกจะได้เรียนรู้ข้อมูลด้านภูมิประเทศ ภูมิอากาศ และปัจจัยต่างๆ ที่ทำให้เกิดพื้นที่เช่นที่เห็นในภูมิภาคนี้ ผ่านภาพตรงหน้าและเสียงบรรยาย ความยาว 5 นาที จำนวน 9 ชุด นอกจากนี้ ภายในออดิโอไกด์ยังมีข้อมูลเส้นทางเดินขึ้นไปยังสถานีกอร์เนอร์กราต คอยบอกเล่าเรื่องราวของเส้นทางสำรวจที่คุณกำลังเดินอยู่ เป็นดังไกด์ส่วนตัวที่จะร่วมเดินทางไปด้วยกันตลอดเส้นทาง
นักท่องเที่ยวที่สนใจสามารถขอใช้บริการออดิโอไกด์ (ให้บริการในภาษาอังกฤษ ฝรั่งเศส และเยอรมัน) ได้จากสำนักงานในสถานีรถไฟกอร์เนอร์กราต ศูนย์ข้อมูลการท่องเที่ยวเซอร์แมตต์ และที่อัลไพน์ เซ็นเตอร์ โดยจะต้องเสียเงินค่ามัดจำจำนวน 50 สวิสฟรังก์ต่อหนึ่งเครื่อง และสามารถรับเงินคืนได้เมื่อนำเครื่องมาคืนเรียบร้อยแล้ว
สำหรับผู้ต้องการใช้งานออดิโอไกด์ผ่านโทรศัพท์มือถือ สามารถดาวน์โหลดไฟล์เสียงจากออดิโอไกด์ดังกล่าวในรูปแบบ podcast ได้ที่ www.klimahoerpfad.ch หรือจากเครื่องมือที่เตรียมไว้ให้บริการ ณ สำนักงานในสถานีของรถไฟกอร์เนอร์กราตในเซอร์แมตต์